Franky

Frankyho vzhľad po timeskipu

### Epiteton

"Iron Man" Franky ("鉄人"フランキー Tetsujin Furankī), "Cyborg" Franky ("鉄人（サイボーグ）"フランキー Saibōgu Furankī) (bývalý)

### Hodnosť

Pirát, Lodiar, Lovec odmien (bývalá), Šéf podsvetia (bývalá)

### Člen

Slamáci, Franky Family (bývalý), Tomovi lodiari (bývalý)

### Stav

Nažive

Kyborg Franky je lodiar Slamákov, ktorý sa po prvýkrát objavil vo Water 7 a bol predstavený ako vodca Franky Family – skupiny, ktorá demontovala lode. Predtým sa volal Cutty Flam, až do doby, kedy sa na Iceburgovo požiadanie premenoval.

Franky a jeho spoločníci boli najprv predstavení ako záporné postavy Water 7 arcu, dokým ich okolnosti nedonútili stať sa spojencami Slamákov. Na žiadosť členov Franky Family bolo Frankymu dovolené stať sa Slamákom, aby si mohol splniť svoj sen – postaviť a plávať s loďou, ktorá je schopná oboplávať celý svet. Je to ôsmy člen posádky a druhý člen, ktorý bol na začiatku zápornou postavou (po Robin). Jeho súčasná odmena je 94,000,000 belly. Narodil sa v South Blue, ktoré opustil ako štvorročné dieťa.

## Vzhľad

#### Pred timeskipom

Pred tým, než bol zasiahnutý Bafajúcim Tomom, bol Franky normálne vysoký a celkom chudý. Jeho nos, brada aj predlaktia boli obyčajné, po zrážke si však tieto časti zmenil. V dôsledku rôznych úprav na svojom tele, rokoch strávených ako lovec odmien a práce demontážnika, je Franky mohutne stavaný muž, ktorý meria viac ako dva metre. Má obrovské predlaktia, ktoré sú oproti ostatku jeho rúk masívne. Jeho hruď a brucho je ako „pekáč buchiet“. Má svetlo modré vlasy, plechový nos a výrazné riasy pod okom. Po úprave má tri brady. Na jeho predlaktiach má vytetované modré hviezdy. Jeho oblečenie sa väčšinou skladá zo slipových plaviek (vďaka čomu ho ľudia nazývajú úchylom), rozopnutej havajskej košele a zlatej retiazky na krku.

Behom jeho predstavenia vo Water 7 nosil kostým na zamaskovanie. Franky je verný havajským košeliam a strieda len ich farby. V seriálu sme ho mohli vidieť v červenej, žltej alebo fialovej košeli. Behom jeho pobytu na ostrove Karikuri nosil červený kabát, ale po vyhodeniu z Vegapunkovej laboratórii do vzduchu mu zhorela tvár, a tak mu sa mu odhalil jeho endoskelet. Nosí taktiež slnečné okuliare, ktoré si obvykle nasadí len keď ide do tuhého.

Než sa stal kyborgom chodil takto napol oblečený, pretože proste chcel. Ako kyborg má ale ďalší dôvod, pokiaľ by nosil viac oblečení alebo dlhé rukávy, značne by ho to obmedzovalo v používaní zbraní alebo vymožeností. Mohol by pokojne chodiť aj bez košele, potom by však ukazoval svoju slabinu – chrbát.

#### Po timeskipu

Franky bol najprv ukázaný s krátkymi vlasmi, ale neskôr bolo odhalené, že si môže zmeniť účes podržaním nosu po dobu troch sekúnd. Na tele má dve obrovské jazvy, ktoré sú od jeho krku do pasu a naznačujú, že už dokončil svoj kovový endoskelet celého tela. Zdá sa, že zmeny urobil aj v očiach (v ľavom určite) a má taktiež robotické šošovky alebo oči podobajúce sa ľudským. Jeho výška je práve asi 240 cm.

Jeho ramená, torzo a ruky sú omnoho väčšie než predtým. Jeho ruky vyzerajú viac roboticky, ale bolo odhalené, že v nich má ešte pár normálnych, malých rúk. Svoje lakte vymenil za veľké, kovové, svetlo modré kĺby, rovnako tak ramená za veľké, červené gule s nápisom BF-37 a jeho predlaktie vyzerá ako svetlo modrý box s tmavo modrou hviezdou. Jeho vylepšenie bolo pridané behom timeskipu, ale ich plný potenciál ešte stále nebol ukázaný. Teraz nosí červenú havajskú košeľu a červené slipové plavky. Na Punk Hazarde dostal od Kin'emona veľký čierny kabát. Na Dressrose mal bielu košeľu, čierne sako, klobúk a fúzy (ako maskovanie). Behom tohto arcu menil účesy.

Po boji proti Doflamingovi mal biele tričko s nápisom „Corrida“.

Na začiatku arcu Zou má tmavé tričko s nápisom (znakmi) do tvaru štvorca: „I“, „H“, „T“ a symbolom slnka. Jeho účes pripomínal ten Smokerov (po TS).

## Osobnosť

Franky je výstredný a voľnomyšlienkársky jedinec s pevnou vôľou, ktorý rád pohŕda pravidlami. Robí si čo chce a niekedy môže oproti ostatným Slamákom vyzerať výstredne, vďaka jeho zvláštnym manierom a talentu na výrobu neobyčajných vecí. Keď niekto ubližuje jeho priateľom, tak dokáže rýchlo zasiahnuť. Kvôli jeho nestrannej a ochranárskej povahe je považovaný za veľkého brata členov Franky Family. Luffy a Franky zdieľajú niekoľko povahových rysov a behom Enies Lobby arcu sa začali rešpektovať, napriek tomu, že predtým mali spory.

Frankyho osobnosť sa mení, podľa toho aký nápoj mu slúži ako zdroj energie. Medzi jeho zvyky patria narážky na jeho stav v práve prebiehajúcom týždni, ako napríklad „tento týždeň som obzvlášť silný“. Keď ho niekto nazve úchylom berie to ako poklonu. Keď počuje nejaký srdcervúci a súcitný príbeh, nekontrolovane sa rozplače. Aj keď prizná, že sa ho vec citovo dotkla, nechce, aby niekto videl, že plače. Náhle skrýva svoju tvár a ostatných nazýva idiotmi.

Franky je taktiež veľmi tvrdohlavý, o čom svedčí fakt, že odmietol počúvať rozkazy Iceburga, aj keď mu hrozilo nebezpečenstvo kvôli Plutonu. Často sa u Frankyho vyskytuje scéna, kedy ho niekto nazve „zvráteným“. Väčšinou je dôvodom jeho štýl obliekania, podivné chovanie alebo situácie, do ktorých sa púšťa. Vždy to však berie ako kompliment. Sám rád používa slovo „hentai“ (perverzný). Napr. na ostrove Karakuri chcel povedať „tensai“ (genius), namiesto toho ale použil slovo „hentai“ a ihneď sa opravil. Je možné, že jeho (ne)vkus pre obliekanie súvisí s jeho kreativitou, spojenou s remeslom a kutilstvom. Franky predtým oslovoval svojich kamarátov prezývkami (napr. Luffymu hovoril Slamák). Po timeskipu ale všetkých oslovuje menami a prezývky už nepoužíva.

Frankyho charakteristickým znakom je jeho fráza „Super!“. Keď to vyslovuje, obvykle sa nakloní k strane a oprie natiahnuté ruky nad hlavou. Jeho hviezdy na rukách sa tak spoja a vytvoria jednu spoločnú. Ďalšie slová, ktorá používa je „Yosh“ alebo „Aou!“. Často ich používa, keď ho niečo vyruší, prekvapí alebo sa predvádza. Na rozdiel od Sanjiho, nemá Franky záujem o mladšie ženy. Pri boji so Senorom sa vôbec nevzrušoval, naopak má radšej ženy ako Robin alebo Kalifa. Vzhľadom k tomu, že na sebe previedol dosť úprav, je stredom pozornosti (najmä Luffyho, Choppera a Usoppa). Kvôli tomu má sklony rozprávať alebo sa chovať ako robot, aby ich pobavil. Navzdory svojej obľube pridávať a využívať silu svojho arzenálu, nepomyslel nikdy na diablovo ovocie. Pravdepodobne je to preto, že uprednostňuje možnosť plávať pred silou ovocia. To taktiež môže súvisieť s jeho ochranárskou povahou, ktorú prejavil na ostrove Punk Hazard, keď vytiahol deti z vody.

## Schopnosti

Ako člen Slamákov je Franky schopným členom a cenným prínosom pre posádku. Ako ich lodiar sa stará o Thousand Sunny spolu s ostatnými vozidlami, nástrojmi alebo zbraňami, ktoré majú Slamáci k dispozícii. Zároveň je veľmi schopný chirurg, pretože bol schopný sa sám operovať (dvakrát) a to navzdory skutočnosti, že sa v tejto oblasti veľmi neangažuje. Aj keď bol blízko smrti, dokázal operáciu úspešne dokončiť.

#### Fyzické schopnosti

Pokiaľ sa jedná o hrubú silu, je možné Frankyho zaradiť medzi najsilnejších členov posádky. Roky práce na lodiach a čas, ktorý strávil ako lovec odmien, významne prispeli k jeho sile. Aj keď jeho sila závisí na stavu paliva, dokázal bez coly zastaviť veľkého slona. Keď bol po prvýkrát konfrontovaný od členov CP9, ukázal, že je dostatočne silný, aby konkuroval Bluenovej technike Tekkai a jeho stisk je veľmi silný. Taktiež behom prvého stretnutia s Luffym predviedol, že s ním môže udržať krok. Neskôr bol ale súboj prerušený pracovníkmi zo spoločnosti Galley-La. Aj bez jeho kyborgských funkcií je Franky silným a statočným protivníkom, čo dokázal pri súboji s Fukuro. Ďalšou silnou stránkou je jeho zručnosť, nech už ide o čokoľvek, čo má v ruke. V kombinácii s jeho improvizáciou si dokáže poradiť v mnohých situáciách (napr. keď urobil veľké nunčaky proti Tararanovi). Taktiež má zmysel pre vyjednávanie, keď pomohol trpaslíkom otvoriť bránu do továrne na SMILE.

#### Konštruktérske schopnosti

Okrem zručností zlepšovať svoje telo je Franky veľmi dobrý lodiar a tesár, ktorý pracoval u Toma. Dokonca aj po rokoch odlúčenia od stavaní lodí nezabudol na svoje zručnosti a dokázal s pomocí Iceburga a pracovníkov Galley-La postaviť Thousand Sunny. Jeho inteligencia mu taktiež umožňuje pochopiť koncepciu rôznych technológií, ako napr. laseru, ktorý pôvodne vedel vytvoriť len Vegapunk. Vďaka svojmu umu bol asi jedinou postavou, ktorá by dokázala obnoviť starovekú zbraň Pluton, do doby, než boli plány zničené.

Svoje konštruktérske zručnosti uplatňoval v mnohých svojich dielach – lodiach. Dokázal zostrojiť mechanizmus, ktorý hromadí vzduch v uzavretom priestore a následne ho vypustí tak, aby sa sám celý aj s ďalšou konštrukciou dal do pohybu (Coup de Vent). Mnoho ďalších vychytávok obsahuje Thousand Sunny. Ďalej je schopný vytvárať mosty alebo schody behom niekoľkých okamžikov. Tento manéver použil v Thriller Barku a nazval ho „Franky Skywalk“. Taktiež dokázal uzavrieť Cariboua do suda tak, že nedokázal ani s použitím diablovho ovocia uniknúť.

#### Telo kyborga

Franky je kyborg a jeho telo je vybavené veľkým množstvom vymožeností spolu s  niekoľkými zbraňami, laseru alebo schopnosti pľuvať oheň. V bruchu má chladničku na fľaše coly, čo je taktiež jeho zdroj energie. Svoje výtvory si pomenoval Battle Franky.

Battle Franky (BF) je flotila prevažne špeciálnych bojových lodí, ktoré postavil Cutty Flam (teraz známy ako Franky). Franky postavil tieto lode,

aby mohol loviť morské príšery. Toto sa mu však podarilo až s poslednou loďou, BF 35. Napriek tomu, že sú veľké asi ako záchranné člny, sú ozbrojené ťažkými zbraňami, delami, vežami a inými nástrojmi skazy. Vďaka tomu sú tieto malé loďky rovnako nebezpečné ako bojové lode. Všetky tieto lode boli zničené potom, čo Spandam a CP5 ukradli flotilu BF a zaútočili na Súdnu loď, aby mohli Toma, Iceburga a Frankyho odsúdiť na smrť. Každé dielo zo série BF nesie označenie v podobe čísla, lode sú označené BF 1 až BF 35.

Kategória:Piráti
Kategória:Kyborgy
Kategória:Lovci odmien